पेयजल संकट से परेशान महिलाएं पंचायत पहुंची
पलसाना कस्बेके वार्ड 20 की महिलाओं ने मंगलवार को पानी की मांग को लेकर पंचायत का द्वार खटखटाया। महिलाओं ने कनिष्ठ अभियंता कार्यालय का घेराव करने की चेतावनी दी थी मगर पंचायत में विकास अधिकारी के आने की सूचना पर सभी महिलाओं ने कार्यक्रम को बदलते हुए पंचायत की ओर कूच कर दिया। मोहल्ले की उर्मिला शर्मा, पूनम अग्रवाल, माया, मधु, कृष्णा आदि ने बताया कि पिछले 15 दिन से वार्ड में पेयजल की सप्लाई प्रभावित हो रही है। सर्दी में महिलाओं को पानी के लिए इधर-उधर भटकना पड़ रहा है। इतना ही नही महंगे भावों में टैंकरों से पानी मंगवाने को विवश होना पड़ रहा है। विकास अधिकारी ने कनिष्ठ अभियंता को निर्देश दिए कि बुधवार को वार्ड में मौके पर जाकर जायजा लें।
दूसरी ओर ग्राम बृसिंहपुरा में बढ़ते जल संकट के चलते आमजन परेशान है। चौथमल जटराणा ने बताया कि गांव में पीने का पानी नहीं है। यहां तीन हैंडपंप हैं मगर उनमें फलोराइड युक्त पानी आने के कारण पीने लायक नहीं है। समीप के गांव गणेशपुरा में बने दो बोरिंग से यहां पानी आता है, सर्दी में भी लोगों को पलसाना से रोज करीब 10 टैंकर महंगे भावों में मंगवाने पड़ रहे हैं।
प्रीतमपुरीढाणीचैचीयान में तीन हैंडपंप हैं जो तीन माह से खराब हैं। स्थानीय देव शक्ति युवा संगठन के अध्यक्ष रोहिताश्व चैची ने बताया कि इस विषय में कई बार जलदाय विभाग को अवगत कराया
hin_Deva hin_Deva hin_Deva hin_Deva